**Transzparencia jelentés módszertana**

Az ORION PHARMA Kft., mint a Generikus Gyógyszergyártók és Forgalmazók Magyarországi Érdekvédelmi Egyesületének tagja ezúton teszi közzé az Egyesület által elfogadott Transzparenia Kódex szerinti jelentését a 2022. évre vonatkozóan, a kódexben meghatározott módszertan szerint.

A Transzparencia Kódex letölthető innen: [generikus-transzparencia-kodex-alairt-scan.pdf (orionpharma.hu)](http://www.orionpharma.hu/globalassets/generikus-transzparencia-kodex-alairt-scan.pdf)

*Átláthatóság elve:*

*A közzététel célja, hogy minden olyan juttatás publikálásra kerüljön, mely az Orion Pharma Kft. és egészségügyi szolgáltatók, szervezetek együttműködésének átláthatóságát szolgálják.*

*Módszertanunk egyedi elemei:*

Az egészségügyi szakembereknek történő juttatás esetében a rendezvények szerinti bontást választottuk.

Minden, a közzététel során nyilvánosságra hozott költség az adott esemény pénzügyi teljesítésnek megfelelő naptári évben kerül megjelenítésre.

Az Orion Pharma Kft. pénzügyi rendszerén keresztül teljesített kifizetések időpontját alkalmazzuk a juttatásra vonatkozó kötelezettség teljesítésének időpontjaként. A jelentés a hazai szabályozások által előírt nyelven kerül megjelenítésre.

Szakembereknek nyújtott támogatás esetében az ÁFÁ-val növelt bruttó értéket szerepeltetünk.

Szakemberek által nyújtott szolgáltatások esetében - amelyek kizárólag számla ellenében történnek - a bruttó számlaösszeget tüntetjük fel.

A szakemberek által nyújtott szolgáltatások esetében a szakember nevét, csak akkor tüntetjük fel, ha a szakember a Megbízási szerződésben ehhez kifejezetten hozzájárult.

Szervezeteknek nyújtott támogatás esetében - ezek kizárólag pénzbeli támogatások - adóterhet nem tüntetünk fel.

A táblázatban szereplő díjak magyar ezer forintban kerülnek feltüntetésre.

Külföldi kongresszusok esetén az MNB- adott napi valutaváltási árfolyamai az irányadók.

Az anyacég által Magyarországon kutatásfejlesztésre költött összeget EURO-ban tüntettük fel.